CELEX: 62015TB0729
Language: el
Date: 2016-07-20 00:00:00
Title: Υπόθεση T-729/15 R: Διάταξη του Προέδρου του Γενικού Δικαστηρίου της 20ής Ιουλίου 2016 — MSD Animal Health Innovation και Intervet international κατά EMA [Ασφαλιστικά μέτρα — Πρόσβαση στα έγγραφα — Κανονισμός (ΕΚ) 1049/2001 — Έγγραφα του ΕΜΑ αφορώντα πληροφορίες που διαβίβασε μια επιχείρηση στο πλαίσιο αιτήσεώς της προς χορήγηση άδειας κυκλοφορίας φαρμάκου στην αγορά — Απόφαση να δοθεί σε τρίτο πρόσβαση στα έγγραφα — Αίτηση αναστολής εκτελέσεως — Επείγον — Εκ πρώτης όψεως βάσιμο — Στάθμιση των συμφερόντων]

12.9.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 335/48
            
         Διάταξη του Προέδρου του Γενικού Δικαστηρίου της 20ής Ιουλίου 2016 — MSD Animal Health Innovation και Intervet international κατά EMA
   (Υπόθεση T-729/15 R)
   ([Ασφαλιστικά μέτρα - Πρόσβαση στα έγγραφα - Κανονισμός (ΕΚ) 1049/2001 - Έγγραφα του ΕΜΑ αφορώντα πληροφορίες που διαβίβασε μια επιχείρηση στο πλαίσιο αιτήσεώς της προς χορήγηση άδειας κυκλοφορίας φαρμάκου στην αγορά - Απόφαση να δοθεί σε τρίτο πρόσβαση στα έγγραφα - Αίτηση αναστολής εκτελέσεως - Επείγον - Εκ πρώτης όψεως βάσιμο - Στάθμιση των συμφερόντων])
   (2016/C 335/63)
   Γλώσσα διαδικασίας: η αγγλική
   
      Διάδικοι
   
   
      Αιτούσες: MSD Animal Health Innovation GmbH (Schwabenheim, Γερμανία), και Intervet international BV (Boxmeer, Κάτω Χώρες) (εκπρόσωποι: P. Bogaert, δικηγόρος, B. Kelly και H. Billson, solicitors, J. Stratford, QC, και C. Thomas, barrister)
   
      Καθού: Ευρωπαϊκός Οργανισμός Φαρμάκων (EMA) (εκπρόσωποι: T. Jabłoński, N. Rampal Olmedo, A. Spina, A. Rusanov και S. Marino)
   
      Αντικείμενο
   
   Αίτηση βάσει των άρθρων 278 και 279 ΣΛΕΕ με την οποία ζητείται, κατ’ ουσίαν, αναστολή εκτελέσεως της αποφάσεως EMA/785809/2015 του EMA, της 25ης Νοεμβρίου 2015, με την οποία παρέχεται σε τρίτο, δυνάμει του κανονισμού (EK) 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής (ΕΕ 2001, L 145, σ. 43), πρόσβαση σε ορισμένα έγγραφα περιέχοντα πληροφορίες γνωστοποιηθείσες στο πλαίσιο αιτήσεως χορηγήσεως αδείας κυκλοφορίας του κτηνιατρικού φαρμάκου Bravecto.
   
      Διατακτικό
   
   Ο Πρόεδρος του Γενικού Δικαστηρίου διατάσσει:
   
               1)
            
            
               Αναστέλλει την εκτέλεση της αποφάσεως EMA/785809/2015 του Ευρωπαϊκού Οργανισμού Φαρμάκων (EMA), της 25ης Νοεμβρίου 2015, με την οποία παρέχεται σε τρίτο, δυνάμει του κανονισμού (EK) 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής, πρόσβαση στις εκθέσεις τοξικολογικών δοκιμών C 45151/δοκιμή τοξικότητας διά του δέρματος 28 ημερών (επίθεση ημιδιαπερατού επιδέσμου για 6 ώρες) σε αρουραίους Wistar, C 45162/δοκιμή τοξικότητας δια του στόματος 28 ημερών σε αρουραίους Wistar και C 88913/δοκιμές τοξικότητας διά του δέρματος 28 ημερών (επίθεση ημιδιαπερατού επιδέσμου για 6 ώρες) σε αρουραίους Wistar.
            
         
               2)
            
            
               Ο EMA διατάσσεται να μην δημοσιοποιήσει τις εκθέσεις που μνημονεύονται στο σημείο 1.
            
         
               3)
            
            
               Επιφυλάσσεται ως προς τα δικαστικά έξοδα.